Source: http://www.epidotisimag.gr/2012/03/syntoma-programma-epixorigisis-epixeiriseon-proslipseis-anergon-ptixiouxon-eos-35-eton/
Timestamp: 2019-05-24 03:26:51+00:00
Document Index: 41544142

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Σύντομα το πρόγραμμα επιχορήγησης επιχειρήσεων για προσλήψεις ανέργων πτυχιούχων έως 35 ετών | epidotisimag.gr
Browse: Home / 2012 / Μάρτιος / Σύντομα το πρόγραμμα επιχορήγησης επιχειρήσεων για προσλήψεις ανέργων πτυχιούχων έως 35 ετών
Σύντομα το πρόγραμμα επιχορήγησης επιχειρήσεων για προσλήψεις ανέργων πτυχιούχων έως 35 ετών
Από editor2 στις 23/03/2012 στην κατηγορία ΕΠΙΧΕΙΡΗΜΑΤΙΚΟΤΗΤΑ, ΕΡΓΑΣΙΑ & ΚΑΤΑΡΤΙΣΗ | 3307 Views | 11 Responses
Σύντομα αναμένεται να προκηρυχθεί από τον ΟΑΕΔ το πρόγραμμα επιχορήγησης επιχειρήσεων για την πρόσληψη ανέργων έως 35 ετών πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα. Σκοπός του προγράμματος είναι η δημιουργία 5.000 θέσεων πλήρους απασχόλησης για 27 μήνες, εκ των οποίων οι 24 μήνες αφορούν σε επιχορήγηση και 3 μήνες σε δέσμευση του εργοδότη.
[gn_pullquote align=”left”]Τελευταία ενημέρωση[/gn_pullquote]Στο πρόγραμμα μπορούν να συμμετάσχουν οι ιδιωτικές επιχειρήσεις όλης της χώρας υπό την προϋπόθεση να μην έχουν μειώσει το προσωπικό τους (με απόλυση ή με πρόγραμμα εθελουσίας εξόδου), κατά το προηγούμενο τρίμηνο από την ημερομηνία της αίτησης για ένταξη στο πρόγραμμα. Στην περίπτωση μείωσης προσωπικού κατά το προηγούμενο τρίμηνο από την αίτηση, η επιχείρηση θα πρέπει να αντικαταστήσει το προσωπικό έως την ημερομηνία της αίτησης για συμμετοχή στο πρόγραμμα. Ως αντικατάσταση θεωρείται και η πρόσληψη ατόμου που έχει προηγηθεί εντός ενός μήνα από την απόλυση (προγενέστερη αντικατάσταση).
Να είναι πτυχιούχοι ΑΕΙ ή ΑΤΕΙ και να είναι μέχρι 35 ετών.
Να έχουν δελτίο ανεργίας σε ισχύ. (Οι πτυχιούχοι που δεν εγγράφονται στα Μητρώα Ανεργίας του ΟΑΕΔ, επειδή ασφαλίζονται σε ασφαλιστικά ταμεία πλην του ΙΚΑ -Γιατροί, Δικηγόροι, Μηχανικοί, Φαρμακοποιοί- και είναι κάτοχοι άδειας άσκησης επαγγέλματος, όπου απαιτείται, θα προσκομίσουν βεβαίωση συμμετοχής στο πρόγραμμα από την αρμόδια Υπηρεσία του ΟΑΕΔ).
Να έχουν συμπληρώσει το τυποποιημένο έντυπο της εξατομικευμένης παρέμβασης και να έχουν συμφωνήσει σε ατομικό σχέδιο δράσης. Όσοι συμμετέχοντες ασφαλίζονται σε διαφορετικά από το ΙΚΑ ταμεία πρέπει να διαθέτουν τη βεβαίωση συμμετοχής από το πλησιέστερο Κέντρο Προώθησης της Απασχόλησης (ΚΠΑ 2) της περιοχής τους και άδεια ασκήσεως επαγγέλματος όπου απαιτείται.
Να μην έχουν απασχοληθεί στον ίδιο εργοδότη, με οποιαδήποτε μορφή εργασίας, ή στον ίδιο χώρο σε άλλο εργοδότη, με όμοια δραστηριότητα, κατά το τελευταίο 12μηνο πριν την ένταξη της επιχείρησης στο πρόγραμμα.
Η επιχορήγηση των επιχειρήσεων για κάθε ημέρα πλήρους απασχόλησης για τους πρώτους 12 μήνες ανέρχεται σε 30 ευρώ. Για το δεύτερο 12μηνο, το ποσό επιχορήγησης στην επιχείρηση διαμορφώνεται: α) στα 20 ευρώ την ημέρα για την πρόσληψη νέου έως 24 ετών και β) στα 25 ευρώ για την πρόσληψη νέου 24-35 ετών.
Το πρόγραμμα επιχορήγησης επιχειρήσεων για την πρόσληψη ανέργων έως 35 ετών πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα, συνολικού προϋπολογισμού 67.750.000 ευρώ, χρηματοδοτείται από το Επιχειρησιακό Πρόγραμμα «Ανάπτυξη Ανθρώπινου Δυναμικού».
Άρθρα της κατηγορίας ΕΠΙΧΕΙΡΗΜΑΤΙΚΟΤΗΤΑ, ΕΡΓΑΣΙΑ & ΚΑΤΑΡΤΙΣΗ | Tags εργασία, ΟΑΕΔ
ΑΓΓΕΛΙΚΗ 17/06/2012 at 20:47 | Permalink
Οι εγγεγραμμένοι άνεργοι θα πρέπει να έχουν ολοκληρώσει τις διαδικασίες καταγραφής ατομικού σχεδίου δράσης και εξατομικευμένης προσέγγισης, για τις οποίες θα ενημερωθούν από τον αρμόδιο εργασιακό σύμβουλο του ΟΑΕΔ.Αυτή η διαδικασία γίνεται αφότου προτιμηθείς από κάποια εταιρεία ή πριν;
ΑΓΓΕΛΙΚΗ 16/06/2012 at 17:12 | Permalink
Έχω δελτίο ανεργίας σε ισχύ από το Μάρτιο 2012 και είμαι ασφαλισμένη στο ΙΚΑ.Πρέπει να κάνω κάποιες κινήσεις για να δηλώσω συμμετοχή στο πρόγραμμα ή τα άτομα επιλέγονται αυτόματα από το σύστημα του ΟΑΕΔ ανάλογα με την περιφέρεια που είναι εγγεγραμμένα;
chief editor epidotisimag.gr 16/06/2012 at 18:04 | Permalink
Αγγελική, δεν χρειάζεται να κάνεις κάτι. Δες τη σχετική παράγραφο από νεότερο άρθρο:
http://www.epidotisimag.gr/2012/06/xekina-programma-proslipsis-anergon-ptyxiouxon-eos-35-eton/
ΑΓΓΕΛΙΚΗ 09/05/2012 at 14:12 | Permalink
Προκηρύχθηκε από τον ΟΑΕΔ το πρόγραμμα επιχορήγησης επιχειρήσεων για την πρόσληψη ανέργων έως 35 ετών πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα; Δεν υπάρχει στη σελίδα του ΟΑΕΔ.Εκτός αν έχει ανασταλλεί λόγω τεκτενομένων.
chief editor epidotisimag.gr 11/05/2012 at 12:04 | Permalink
Παρόλο που το περιεχόμενο της προκήρυξης έχει οριστικοποιηθεί εδώ και καιρό από τον ΟΑΕΔ, άρα το πρόγραμμα είναι στην τελική φάση πριν την ενεργοποίησή του, δεν έχει εκδοθεί ακόμη η σχετική πρόσκληση για υποβολή αιτήσεων από τους ενδιαφερόμενους.
ΑΓΓΕΛΙΚΗ 29/04/2012 at 16:54 | Permalink
Έχει προκηρυχθεί από τον ΟΑΕΔ το πρόγραμμα επιχορήγησης επιχειρήσεων για την πρόσληψη ανέργων έως 35 ετών πτυχιούχων ανώτατων εκπαιδευτικών ιδρυμάτων πανεπιστημιακού και τεχνολογικού τομέα; Δεν υπάρχει στη σελίδα του ΟΑΕΔ.Εκτός αν έχει ανασταλλεί λόγω εκλογών
chief editor epidotisimag.gr 29/04/2012 at 17:00 | Permalink
Όχι, δεν έχει προκηρυχθεί, όπως γράψαμε και στην προηγούμενη απάντηση.
ΑΓΓΕΛΙΚΗ 28/04/2012 at 20:46 | Permalink
Τίσημαίνει οι άνεργοινα έχουν συμπληρώσει το τυποποιημένο έντυπο της εξατομικευμένης παρέμβασης και να έχουν συμφωνήσει σε ατομικό σχέδιο δράσης;Επίσης τα δικαιολογητικά τα προσκομίζουμε εμείς οι ίδιοι στον ΟΑΕΔ ή στέλνουμε mail και απευθυνόμαστε στις επιχειρήσεις αυτές αναφερόμενοι στο ότι είμαστε άνεργοι και επιθυμούμε να ασχοληθούμε στο πρόγραμμα ”Δημιουργία θέσεων απασχόλησης σε τοπικό επίπεδο μέσω προγραμμάτων κοινωφελούς χαρακτήρα”;
chief editor epidotisimag.gr 29/04/2012 at 14:48 | Permalink
Αγγελική, ίσως έχει μπερδέψει το πρόγραμμα κοινωφελούς εργασίας (χαρακτήρα) με το πρόγραμμα επιχορήγησης επιχειρήσεων για την πρόσληψη πτυχιούχων ανέργων έως 35 ετών.
Το πρόγραμμα κοινωφελούς εργασίας είναι ήδη σε εξέλιξη και φορείς ανά την Ελλάδα προκηρύσσουν σταδιακά θέσεις εργασίας για ανέργους. Για να υποβάλεις αίτηση σε αυτό το πρόγραμμα, δεν χρειάζεται να έχεις συμπληρώσει το τυποποιημένο έντυπο της εξατομικευμένης παρέμβασης και να έχεις συμφωνήσει σε ατομικό σχέδιο δράσης. Πρέπει απλώς να παρακολουθείς τις προκηρύξεις (http://bit.ly/J0pZLE) που εκδίδουν κατά διαστήματα οι εκάστοτε φορείς και να υποβάλεις αίτηση στον φορέα που αναφέρεται σε κάθε προκήρυξη.
Το πρόγραμμα επιχορήγησης επιχειρήσεων για την πρόσληψη πτυχιούχων ανέργων έως 35 ετών δεν έχει ακόμη «τρέξει», όμως έχει ανακοινωθεί ότι οι ενδιαφερόμενοι άνεργοι θα πρέπει να έχουν συμπληρώσει το τυποποιημένο έντυπο της εξατομικευμένης παρέμβασης και να έχουν συμφωνήσει σε ατομικό σχέδιο δράσης, διαδικασία στην οποία θα σε καθοδηγήσει ο εργασιακός σύμβουλος του ΟΑΕΔ που ανήκεις. Μόλις προκηρυχθεί το πρόγραμμα, θα σας ενημερώσουμε από το http://www.epidotisimag.gr.
ΑΓΓΕΛΙΚΗ 28/04/2012 at 02:26 | Permalink
Θα ήθελα να ρωτήσω πώς θα ξέρουμε ποιές επιχειρήσεις( φορείς)έχουν κάνει αίτηση να ενταχθούν στο πρόγραμμα”Δημιουργία θέσεων απασχόλησης σε τοπικό επίπεδο μέσω προγραμμάτων κοινωφελούς χαρακτήρα”,ώστε να κάνουμε τα χαρτιά μας.
chief editor epidotisimag.gr 28/04/2012 at 12:10 | Permalink
Τα στοιχεία επικοινωνίας των φορέων που έχουν επιλεγεί για να υλοποιήσουν τα προγράμματα κοινωφελούς εργασίας (χαρακτήρα) θα τα βρείτε εδώ: ΣΤΟΙΧΕΙΑ ΕΠΙΚΟΙΝΩΝΙΑΣ ΦΟΡΕΩΝ – ΚΟΙΝΩΦΕΛΗΣ ΕΡΓΑΣΙΑ
Θυμίζουμε ότι το πρόγραμμα έχει ανασταλεί προσωρινά λόγω εκλογών (σχετικό άρθρο).